b'\n_START_ARTICLE_\nEksarkado ng Pilipinas\n_START_PARAGRAPH_\nAng Eksarkado ng Pilipinas ay hurisdiksiyon ng Patriyarkadong Ekumeniko ng Constantinople na ginogobernahan ng Metropolitanate ng Hong Kong at Timog-silangang Asya. Mahigit 200 taon nang naninirahan ang mga Ortodokso sa Pilipinas. Ngayon, may mga 560 Ortodokso sa bansa, kasama ang mahigit-kumulang 40 banyaga. May tatlong sento ng Ortodoksiyang Pilipino: Para\xc3\xb1aque, Cataingan, at Los Ba\xc3\xb1os. Inggles at/o ang mga lokal na wika (tulad ng Sebwano sa Cataingan) ang ginagamit sa misa.'